Kredit byurolarini ro‘yxatga olish va ularning faoliyatini litsenziyalash tartibi to‘g‘risidagi nizomga o‘zgartirishlar kiritish haqida

O‘zbekiston Respublikasining “O‘zbekiston Respublikasining Markaziy banki to‘g‘risida”gi, “Kredit axboroti almashinuvi to‘g‘risida”gi qonunlari va O‘zbekiston Respublikasi Prezidentining 2020-yil 24-avgustdagi PF-6044-son “Litsenziyalash va ruxsat berish tartib-taomillarini tubdan takomillashtirish chora-tadbirlari to‘g‘risida”gi Farmoniga muvofiq O‘zbekiston Respublikasi Markaziy banki boshqaruvi qaror qiladi:
 1. O‘zbekiston Respublikasi Markaziy banki boshqaruvining 2018-yil 28-apreldagi 16/23-son qarori (ro‘yxat raqami 3042, 2018-yil 25-iyul) (O‘zbekiston Respublikasi qonun hujjatlari to‘plami, 2018-y., 30-son, 630-modda) bilan tasdiqlangan Kredit byurolarini ro‘yxatga olish va ularning faoliyatini litsenziyalash tartibi to‘g‘risidagi nizomga ilovaga muvofiq o‘zgartirishlar kiritilsin.
 2. Mazkur qaror 2021-yil 1-yanvardan kuchga kiradi.
 1. 8-band quyidagi tahrirda bayon etilsin:
 “8. Quyidagi shaxslar kredit byurosining ijro organi rahbari lavozimiga muvofiq emas deb topiladi hamda ushbu lavozimni egallashi mumkin emas:
 oliy iqtisodiy ma’lumotga ega bo‘lmagan shaxslar;
 kamida besh yillik ish tajribasiga, shu jumladan kredit amaliyoti bilan bog‘liq yo‘nalishda kamida uch yillik ish tajribasiga ega bo‘lmagan shaxslar;
 ijro organi a’zosi, kuzatuv kengashi a’zosi yoki hal qiluvchi egalikka ega bo‘lgan ishtirokchi (aksiyador) sifatida yoxud boshqa usulda o‘zi tomonidan nazorat qilingan yuridik shaxsni harakatlari yoki harakatsizligi oqibatida bankrotlik va majburiy likvidatsiya holatiga olib kelgan shaxslar;
 iqtisodiyot sohasidagi yoki boshqaruv tartibiga qarshi jinoyat uchun sudlanganlik holati tugallanmagan yoki sudlanganligi olib tashlanmagan shaxslar.”.
 2. 19-bandda:
 to‘qqizinchi xatboshi chiqarib tashlansin;
 o‘ninchi xatboshi to‘qqizinchi xatboshi deb hisoblansin.
 3. 30-band quyidagi tahrirda bayon etilsin:
 “30. Kredit byurosi Kredit byurolarining davlat reyestrida ro‘yxatga olingan vaqtdan boshlab yuridik shaxs maqomini oladi. Kredit byurosini davlat ro‘yxatidan o‘tkazish bilan bir vaqtda unga litsenziya beriladi.”.
 4. 33-band quyidagi tahrirda bayon etilsin:
 “33. Litsenziyaning amal qilishini to‘xtatib turish, tugatish, uni bekor qilish va qayta rasmiylashtirish O‘zbekiston Respublikasining “Faoliyatning ayrim turlarini litsenziyalash to‘g‘risida”gi Qonunining 20, 22, 23 va 24-moddalarida nazarda tutilgan holatlarda va tartibda amalga oshiriladi.”.